《送广文傅与砺佐天使安南》
元代·黎崱

尚书文史济时才，匹马仍随使客来。沧海龙飞天子诏，青冥鹤下赵王台。

诸溪篁竹参差动，五岭梅花准拟开。政使风烟殊百粤，未应佳句不能裁。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。